open-index/open-wikipedia-markdown huggingface dataset:
Ενέντα Ταρίφα

Η **Ενέντα Ταρίφα** (αλβανικά: *Eneda Tarifa*, γεν. 30 Μαρτίου 1982) είναι Αλβανίδα τραγουδίστρια. Εκπροσώπησε την Αλβανία στην Eurovision του 2016 με το τραγούδι "Përrallë", ως νικήτρια του Αλβανικού Εθνικού Τελικού "Festivali i Këngës 54". Έχει προσπαθήσει να εκπροσωπήσει την χώρα της ξανά,το 2003 και το 2007.

## Μουσική Καριέρα
Γεννήθηκε στα Τίρανα της Αλβανίας, στις 30 Μαρτίου του 1982. Ξεκίνησε την καριέρα της το 2003, όταν συμμετείχε στο "Festivali i Këngës 42" με το τραγούδι "Qëndroj", καταφέρνοντας να φτάσει μέχρι τον τελικό. Το 2006, συμμετείχε στο "Kënga Magjike" με το τραγούδι "Rreth zjarrit tënd" και κατέλαβε την 4η θέση με 154 βαθμούς. Της απονεμήθηκε, επίσης, το βραβείο "Çesk Zadeja". Την επόμενη χρόνια συμμετείχε για άλλη μια φορά στο "Festivali i Këngës", όπου βγήκε 10η με 11 πόντους. Το 2008, συμμετείχε ξανά στο "Kënga Magjike", αυτή τη φορά με το τραγούδι "Zeri im" και κέρδισε 577 πόντους.

Το 2010, έλαβε μέρος στον διαγωνισμό "Top Fest 2010", τραγουδώντας το "Me veten", τον οποίο και νίκησε. Στη συνέχεια, διετέλεσε παρουσιάστρια της τηλεοπτικής εκπομπής "Portokalli". Έπειτα από ένα "διάλειμμα", η Tarifa επέστρεψε, λαμβάνοντας μέρος στο "Festivali i Këngës 2015" με το τραγούδι "Përrallë". Νικώντας το, κέρδισε το δικαίωμα να εκπροσωπήσει την Αλβανία στον 61ο Διαγωνισμό Τραγουδιού της Eurovision.. Μετά από το διαγωνισμό, ανακοινώθηκε ότι η Αλβανία δεν προκρίθηκε στο τελικό.

## Αναφορές


Κατηγορία:Αλβανίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision
Χέντρικ φαν Γκεντ

Ο **Χέντρικ φαν Γκεντ** (, 14 Σεπτεμβρίου 1899, Ρότερνταμ, Ολλανδία &ndash; 29 Μαρτίου 1947, Άμστερνταμ) ήταν Ολλανδός αστρονόμος.

Το 1928 πήγε στη Νότια Αφρική προκειμένου να κάνει παρατηρήσεις στο Νότιο Ημισφαίριο. Ολοκλήρωσε το PhD του στο Πανεπιστήμιο του Λέιντεν το 1931. Μελέτησε τους μεταβλητούς αστέρες και ανακάλυψε αρκετούς αστεροειδείς και κομήτες.

## Ονομάστηκαν προς τιμήν του
* Ο κρατήρας πρόσκρουσης βαν Γκεντ στην αθέατη από τη Γη πλευρά της Σελήνης.
* Ο αστεροειδής 1666 Φαν Γκεντ.

## Παραπομπές


## Βιβλιογραφία
* J.H. Oort: "In Memoriam Dr. H. van Gent", *Hemel en Dampkring: Orgaan van de Nederlandse Vereniging voor Weer- en Sterrenkunde*, **45** (1947), 159-160.
* W.H. van den Bos, "In Memoriam Dr. Hendrik van Gent", ''Monthly Notes of the Astronomical Society of South Africa'', '''6''' (1947), 34-35.

Κατηγορία:Ολλανδοί αστρονόμοι
Κατηγορία:Αστρονόμοι του 20ού αιώνα
Σοφία Δωροθέα του Αννόβερου

Η **Σοφία Δωροθέα του Αννόβερου** (*Sophie Dorothea von Hannover*, 16 Μαρτίου 1687 - 28 Ιουνίου 1757) ήταν η σύζυγος του Φρειδερίκου Γουλιέλμου Α΄ της Πρωσίας.

## Βιογραφία
Γεννήθηκε στις 16 Μαρτίου 1687 στο Αννόβερο. Ήταν η μόνη κόρη του Γεωργίου Λουδοβίκου του Αννόβερου (μετέπειτα *Γεωργίου Α΄ της Μεγάλης Βρετανίας*), και της Σοφίας Δωροθέας του Τσέλλε. Το 1694 οι γονείς της χώρισαν και από τότε δεν ξαναείδε τη μητέρα της. Στις επισκέψεις στη γιαγιά της, την Σοφία του Παλατινάτου γνώρισε τον μέλλοντα σύζυγο της, καθώς ο πατέρας της και η μητέρα του, η Σοφία Καρλόττα του Αννόβερου ήταν αδέρφια.

Η Σοφία Δωροθέα παντρεύτηκε στις 28 Νοεμβρίου 1706 τον εξάδελφό της, Φρειδερίκο Γουλιέλμο, κληρονόμο του πρωσικού θρόνου. Ο γάμος τους θεωρείται ότι δεν ήταν ευτυχισμένος, καθώς ο Φρειδερίκος Γουλιέλμος τρομοκρατούσε και χτυπούσε τη σύζυγό του και τα παιδιά του. Αργότερα της απαγόρευσε ακόμα και να έρχεται σε επαφή μαζί τους.

Το 1713 ο σύζυγός της ανήλθε στο θρόνο και έτσι η Σοφία Δωροθέα έγινε Βασίλισσα. Εκείνη έδειχνε ενδιαφέρον για τις τέχνες, τις επιστήμες, τη λογοτεχνία και τη μόδα. Θεωρείται ότι ήταν περήφανη και φιλόδοξη, αλλά ο σύζυγός της αρνήθηκε οποιαδήποτε συμμετοχή της στα κοινά.Η Σοφία Δωροθέα ήταν μια πολύ καλή επιρροή για τον γιο της Φρειδερίκο και θεωρείται ότι αυτή του κληρονόμησε την καλλιτεχνική του φλέβα και την αγάπη για την τέχνη. Ήθελε επίσης να παντρέψει τον γιο της με την ανηψιά της, Αμαλία της Μεγάλης Βρετανίας, και τη μεγαλύτερη κόρη της Βιλελμίνη με τον Φρειδερίκο, Πρίγκιπα της Ουαλίας, χωρίς όμως να το πετύχει.

Η Σοφία Δωροθέα πέθανε στα Ανάκτορα Μονμπιζού του Βερολίνου στις 28 Ιουνίου 1757 σε ηλικία 70 ετών.

### Απόγονοι


Αρχείο:Portrait of Princess Sophie Dorothea of Hanover, wife of King Friedrich Wilhelm I of Prussia.jpg|Η νεαρή διάδοχος της Πρωσίας 
Αρχείο:Sophie Dorothea von Braunschweig-Lüneburg mit ihren Kindern.jpg|Η Σοφία Δωροθέα μαζί με την μητέρα της και τον αδέρφο της τον μέλλοντα βασιλιά Γεώργιο Β΄ 


## Παραπομπές


## Εξωτερικοί σύνδεσμοι
* 

Κατηγορία:Οίκος του Αννόβερου
Κατηγορία:Βρετανοί ευγενείς
Κατηγορία:Βρετανίδες πριγκίπισσες
Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Βασίλισσες της Πρωσίας
Κατηγορία:Πριγκίπισσες της Πρωσίας
Κατηγορία:Βασιλομήτωρ
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Εκλέκτειρες του Βρανδεμβούργου
Κάστρο Μόντε Μάουρο

Το **Κάστρο Μόντε Μάουρο** είναι βυζαντινή οχύρωση, σήμερα ερειπωμένη, που βρίσκεται στην Ιταλία κοντά στην πόλη της Ραβένα στην περιφέρεια της Εμίλια-Ρομάνια. Βρίσκεται κτισμένο στον ομώνυμο λόφο όπου εποπτεύει την κοιλάδα της Σιντρία.

Είναι άγνωστο πότε ακριβώς κατασκευάστηκε, πιθανολογείται από τους Βυζαντινούς. Αναφέρεται πρώτη φορά το 953 και το 1025 σε έγγραφο μίσθωσης του με την ονομασία *Μόντισματιόρι*, το σημερινό του όνομα το πήρε τον 13ο αιώνα. Πέρασε από αρκετά χέρια όταν το 1470 κατακτήθηκε από την οικογένεια Σφόρτσα, τον 18ο αιώνα το κατέκτησαν οι Ενετοί όπου το πούλησαν στην οικογένεια Βεσπιγκάνη όπου το κράτησαν μέχρι τον 17ο αιώνα. Μετά την εγκατάλειψη του και το 1835 κατέρρευσε ο πύργος του και έπειτα σταδιακά αρκετά τείχη και κτίρια. Σήμερα διασώζονται τμήμα των τειχών του και μία δεξαμενή.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Ιταλία
Μπονινσένια

Το όνομα **Μπονινσένια** μπορεί να αναφέρεται:

* Στον Ιταλό ζωγράφο Ντούτσιο ντι Μπουονινσένια ή Ντούτσιο ντι Μπονινσένια
* Στον Ιταλό ποδοσφαιριστή της δεκαετίας του '70 Ρομπέρτο Μπονινσένια
* Στην περιοχή Μπονινσένια, κοντά στο Ραπολάνο Τέρμε, Σιένα
Ζιλ Ντελέζ

Ο **Ζιλ Ντελέζ** (*Gilles Deleuze*, 18 Ιανουαρίου 1925 - 4 Νοεμβρίου 1995) ήταν Γάλλος φιλόσοφος, ακαδημαϊκός και συγγραφέας, ο οποίος έγραψε πολλά βιβλία σχετικά με τη φιλοσοφία, τη λογοτεχνία, τον κινηματογράφο και την πολιτική. Έδειξε μεγάλο ενδιαφέρον για τη θεωρία του αναρχισμού, την οποία και εξέλιξε.

Γεννήθηκε στο Παρίσι της Γαλλίας και δίδαξε το μάθημα της φιλοσοφίας σε πολλά Λύκεια της χώρας. Το 1969 τον δέχτηκε το περιβόητο για την εποχή, ριζοσπαστικό πανεπιστήμιο Paris VII στην Βενσέν, κατόπιν πρότασης του Μισέλ Φουκώ. Από το 1968 άρχισε να πάσχει από μία πνευμονική πάθηση, η οποία επιδεινώθηκε το 1992. Αυτό είχε ως αποτέλεσμα να αυτοκτονήσει το Νοέμβρη του 1995, σε ηλικία 70 ετών.

## Εργογραφία
**Καπιταλισμός και σχιζοφρένεια* 
**Για τον καπιταλισμό και την επιθυμία* 
**Εμπειρισμός και υποκειμενικότητα*
**Η κοινωνία του ελέγχου* 
**Η κριτική φιλοσοφία του Καντ* 
**Η πτύχωση, ο Λάιμπνιτς και το μπαρόκ* 
**Η φιλοσοφία του noir* 
**Κάφκα* 
**Κινηματογράφος Ι* 
**Κινηματογράφος ΙΙ* 
**Ο Μπερξονισμός* 
**Ο Νίτσε και η φιλοσοφία* 
**Ο Προυστ και τα σημεία* 
**Ο Σπινόζα και το πρόβλημα της έκφρασης* 
**Σπινόζα: Πρακτική φιλοσοφία* 
**Αντι-οιδίπους* 
**Τι είναι η φιλοσοφία;* 
**Διαφορά και επανάληψη και λογική του νοήματος*

## Παραπομπές


Κατηγορία:Γάλλοι φιλόσοφοι
Κατηγορία:Γάλλοι συγγραφείς
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Σβεν Στογιάνοβιτς

Ο **Σβεν Στογιάνοβιτς** (κυριλλικά: Свен Стојановић, γεν. 14 Νοεμβρίου 1969) είναι Σουηδός σκηνοθέτης σερβικής καταγωγής, που ασχολείται κυρίως με παραγωγές της σουηδικής τηλεόρασης και συγκεκριμένα το Melodifestivalen(εθνικός τελικός της Σουηδίας για την Eurovision).

Ο Στογιάνοβιτς διηύθυνε και διετέλεσε παραγωγός των Melodifestivalen 2003 έως 2010. Επιπλέον, έχει σκηνοθετήσει τις Eurovision 2003, 2004, 2005 και 2008, καθώς και του 2000 σε συνεργασία με τον Marius Bratten. To 2015 επιλέγει να σκηνοθετήσει τη Eurovision του 2016. 

Έχει σκηνοθετήσει επίσης διάφορα σουηδικά σόου, όπως το *Φουτμπολσγκόλαν* (Fotbollsgalan) και τα βραβεία «Γκράμις» και «Γκουλντμπάγκε», καθώς και την πρώτη μετάδοση υψηλής ευκρίνειας στη Σουηδία το 2006.

## Εξωτερικοί σύνδεσμοι
**[https://web.archive.org/web/20160309054724/http://gylleneskor.se/artikel/webb-tv-sven-director-eurovision-song-contest Webb-tv: Sven is the director of the Eurovision Song Contest]*
**[http://www.eurovisionserbia.tv/page/vesti/intervjui?id=285 Intervju: Sven Stojanović - interview]*

Κατηγορία:Σουηδοί σκηνοθέτες κινηματογράφου
Κατηγορία:Σέρβοι σκηνοθέτες κινηματογράφου
Πύργος του Βελισάριου (Μάρκε)

Ο **Πύργος του Βελισάριου** (Torre di Belisario) είναι πύργος ενσωματωμένος σε μεσαιωνικό κτίριο στην κωμόπολη Καρέτο ντ΄ έσι στην Ιταλία κοντά στην πόλη της Ανκόνα στην περιφέρεια της Μάρκε. 

Είναι άγνωστο πότε ακριβώς κατασκευάστηκε, πιθανολογείται από τους Βυζαντινούς και η κατασκευή του αποδίδεται σύμφωνα με την παράδοση στον βυζαντινό στρατηγό Βελισάριο. Ο πύργος σήμερα έχει ύψος 25 μέτρα, έχει κυλινδρικό σχήμα και είναι ενσωματωμένος σε μεταγενέστερο κτίριο, ενώ όλο το κτίριο έχει πάρει κλίση και "γέρνει". Είναι άγνωστο πότε ακριβώς κατασκευάστηκε το αρχικό κτίριο, ο σημερινός πύργος ανάγεται στον 14ο και 15ο αιώνα, ενώ είναι ορατά τα παλιότερα θεμέλια κτίσματος πάνω στα οποία κτίστηκε.. Η χρήση του φαίνεται να ήταν στρατιωτικό παρατηρητήριο.

## Παραπομπές


Κατηγορία:Βυζαντινοί πύργοι
Κατηγορία:Κάστρα στην Ιταλία
Κατηγορία:Μάρκε
Κάστρο της Μεσιάνο

Το **Κάστρο της Μεσιάνο** είναι, ερειπωμένο σήμερα, κάστρο στην κωμόπολη Μεσιάνο στην Ιταλία στην περιφέρεια της Καλαβρίας.

Κατασκευάστηκε τον 8ο αιώνα από τους Βυζαντινούς, αποτελούσε τότε τμήμα της Βυζαντινής Αυτοκρατορίας και ονομαζόταν *φρούριο του Αγίου Ιωάννη*. Τον 10ο αιώνα, ανάμεσα στο κάστρο και την Μονή του Αγίου Ιωάννη, κτίστηκε οικισμός που εξελίχθηκε στην πόλη της Μεσιάνο. Το κάστρο είναι κατασκευασμένο πάνω σε λόφο που περιβάλλεται από ποτάμι σε υψόμετρο 530 μέτρα από την επιφάνεια της θάλασσας, κι είναι ιδιαίτερα δυσπρόσιτο. Σε έγγραφο του 1273 αναφέρεται επισκευή του κάστρου ενώ είναι άγνωστο πότε εγκαταλείφθηκε.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Καλαβρία
Κάστρο της Τροπαία

Το **Κάστρο της Τροπαία** (*[[ιταλικά]] : Castello Tropea*) ήταν Βυζαντινό κάστρο στην Ιταλία στην περιφέρεια της Καλαβρίας και στην κωμόπολη Τροπαία της επαρχίας Βίμπο Βαλέντια, η αρχαία ελληνική *Τράπεια*. 

Κατασκευάστηκε από τους Βυζαντινούς και συγκεκριμένα τον 8ο αιώνα από τον στρατηγό Βελισάριο. Πιθανότατα κτίστηκε πάνω στην ακρόπολη της αρχαίας πόλης χωρίς αυτό να είναι αποδεδειγμένο πλήρως. Βρισκόταν μέσα στην κωμόπολη αλλά το 1725 άρχισε το γκρέμισμα του κάστρου και στην θέση του χτίστηκε το Παλάτι της Τροπαίας, από τα αξιοθέατα σήμερα της κωμόπολης Τροπαία. Παρόλα αυτά διασώζονται τα ερείπια παλαιοχριστιανικού ναού του κάστρου.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Καλαβρία
Αμέλια της Μεγάλης Βρετανίας

Η **Αμαλία της Μεγάλης Βρετανίας** (αγγλ. *Amelia of Great Britain*, 10 Ιουνίου 1711 - 31 Οκτωβρίου 1786) ήταν η δεύτερη κόρη του Γεωργίου Β΄ της Μεγάλης Βρετανίας και της Καρολίνας του Βρανδεμβούργου-Άνσμπαχ. 

## Βίος
Η *Αμαλία Σοφία Ελεονώρα* γεννήθηκε στα Ανάκτορα του Χερρενχάουζεν στο Αννόβερο στις 30 Μαΐου 1711. Στην οικογένειά της ήταν γνωστή ως *Έμιλυ*.

Σύμφωνα με τον διακανονισμό που προώθησε το Κοινοβούλιο της Αγγλίας, το 1701, ο παππούς της Αμαλίας έγινε Βασιλιάς της Μεγάλης Βρετανίας την 1η Αυγούστου 1714. Έτσι, η Αμαλία μετακόμισε με την οικογένειά της στην Αγγλία.

Ως παιδί ήταν φιλάσθενη, αλλά στην ενήλικη ζωή της ήταν σχετικά υγιής. Το 1722 η μητέρα της, η οποία είχε προοδευτικές ιδέες, επέτρεψε τον εμβολιασμό της Αμαλίας και της αδελφή της Καρολίνας κατά της ευλογιάς, από φάρμακα που έφθασαν στην Αγγλία από την Κωνσταντινούπολη. Στις 11 Ιουνίου 1727 ο παππούς της Γεώργιος Α΄ πέθανε και ο πατέρας της τον διαδέχθηκε ως *Γεώργιος Β΄*. Η Αμαλία έζησε μαζί με τον πατέρα της μέχρι το θάνατό του το 1760.

Η θεία της, Σοφία Δωροθέα του Αννόβερου, πρότεινε στην Αμαλία ως σύζυγο τον γιο της Φρειδερίκο, διάδοχο του πρωσικού θρόνου. Ωστόσο, ο πατέρας του Φρειδερίκου τον ανάγκασε να παντρευτεί την Ελισάβετ Χριστίνα του Μπράουνσβαϊγκ-Βολφενμπύτελ-Μπέβερν. Υπάρχει ο ισχυρισμός ότι η Αμαλία ίσως ήταν η μητέρα του συνθέτη Σάμιουελ Άρνολντ, μέσα από το δεσμό της με τον Τόμας Άρνολντ.

Η Αμαλία απεβίωσε στις 31 Οκτωβρίου 1786, όντας σε ηλικία 75 ετών. Προς τιμήν της δόθηκε το όνομά της στο Νησί Αμίλια της Φλόριντα και στην Κομητεία Αμίλια της Βιρτζίνια.

## Πρόγονοι

## Παραπομπές


Κατηγορία:Οίκος του Αννόβερου
Κατηγορία:Βρετανίδες πριγκίπισσες
Πύργος της Ροτσέτα

Ο **Πύργος της Ροκέτα** (ιταλ. *Torre della Rocchetta*) είναι πύργος στην Ιταλία στην περιφέρεια της Καλαβρίας της επαρχίας Βίμπο Βαλέντια. Βρίσκεται κτισμένος δίπλα στην θάλασσα και σήμερα διασώζεται σε ερειπωμένη κατάσταση.

Ο Πύργος ανεγέρθηκε από τους Βυζαντινούς τον 10ο αιώνα ή κατά άλλη εκδοχή τον 13ο αι. για παρατήρηση της θάλασσας λόγω τον Σαρακηνών. Ο πύργος είναι μοναδικός στο είδος του ανάμεσα στους άλλους παράλιους πύργους της περιοχής, ο μοναδικός που έχει ορθογώνιο σχήμα και δεν είναι κτισμένος σε κάποιο ύψωμα μακριά από την ακτή.

## Παραπομπές


Κατηγορία:Βυζαντινοί πύργοι
Κατηγορία:Κάστρα στην Καλαβρία
Κάστρο της Ρόκα Ανγκίτολα

Το Κάστρο **Ρόκα Ανγκίτολα** (Rocca Angitola) είναι, ερειπωμένο σήμερα, Βυζαντινό κάστρο στην Ιταλία στην περιφέρεια της Καλαβρίας. Είναι κτισμένο στην κορυφή λόφου, στα όρια του δήμου Μαϊεράτο, και κοντά στην λίμνη Ανγκίτολα από όπου προέρχεται και το σημερινό του όνομα.

Κατασκευάστηκε από τους Βυζαντινούς, άγνωστο ακριβώς πότε, με την ονομασία "Κάστρο του Νικηφόρου" από το όνομα του βυζαντινού διοικητή της περιοχής. Μέχρι πριν λίγα χρόνια πιστευόταν ότι είχε κτιστεί πάνω στα ερείπια της αρχαίας ελληνιστικής πόλης *Χρίσσα*, τα τελευταία χρόνια αποδείχτηκε ότι αυτό δεν ισχύει. Το 1276 αναφέρεται ότι ο οικισμός του κάστρου είχε 1228 κατοίκους, και το 1474 αναφέρεται ότι στην δικαιοδοσία του κάστρου περιλαμβάνονταν 18 χωριά και οικισμοί. Από τον 18ο αιώνα σταδιακά εγκαταλείφθηκε, με τα χρόνια μειωνόταν ο πληθυσμός του αφού οι κάτοικοι μετακινούνταν στην πεδιάδα της Χρισσής σε πιο γόνιμα εδάφη, ενώ υπέστη ζημιές από σεισμούς, οι τελευταίοι κάτοικοι του το εγκατέλειψαν στον σεισμό του 1783. Το κάστρο είχε τον ναό του Εσταυρωμένου όπου οι καμπάνες του σήμερα είναι τοποθετημένες στον ναό του Αγίου Γεωργίου της Μαϊεράτο.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Καλαβρία
Γαβριηλόπουλος

Το ελληνικό επώνυμο **Γαβριηλόπουλος** μπορεί να αναφέρεται σε κάποιο από τα παρακάτω πρόσωπα:

* Νικόλαος Γαβριηλόπουλος (θάν. 1732), λόγιος κληρικός και ιεροκήρυκας
* Στέφανος Γαβριηλόπουλος (θάν. 1332/33), σεβαστοκράτορας Θεσσαλίας
* Μιχαήλ Γαβριηλόπουλος, τοπάρχης Φαναρίου Καρδίτσας (14ος αιώνας), συγγενής του Στέφανου Γαβριηλόπουλου
Εταιρεία στοιχημάτων

**Εταιρία στοιχημάτων** ή bookmaker, είναι ένας οργανισμός, μία εταιρία ή ένα άτομο που παίρνει στοιχήματα επί αθλητικών και άλλων εκδηλώσεων σε προσυμφωνιμένες αποδόσεις.

Οι εταιρίες εστιάζουν σε στοιχήματα από τον επαγγελματικό αθλητισμό, ιδίως τις ιπποδρομίες και το ποδόσφαιρο. Ωστόσο, τα τελευταία χρόνια διαθέτουν ένα ευρύτερο φάσμα στοιχημάτων, συμπεριλαμβανομένων των πολιτικών εκλογών, τελετές απονομής βραβείων, όπως τα Όσκαρ, και ότι καινοτόμα στοιχήματα μπορούν να τεθούν σε στοιχηματισμό.

## Γκανιότα
Οι εταιρίες στοιχημάτων κερδίζουν από την γκανιότα η οποία προκύπτει από τον τύπο: Γκανιότα  = [(1/Απόδοση του 1 + 1/Απόδοση του Χ + 1/Απόδοση του 2) - 1] x 100 (αφορά σε στοίχημα με 3 δυνατά αποτελέσματα).

Όσο μεγαλύτερη είναι η γκανιότα τόσο μεγαλύτερα είναι τα κέρδη για την εταιρία στοιχήματος. Μια γκανιότα θεωρείται αποδεκτή όταν κυμαίνεται μεταξύ 5-8% και 4-6% στα μεγάλα πρωταθλήματα. Κάτω από 4% η γκανιότα είναι πολύ καλή για τον παίκτη, όμως δε θα τη συναντήσετε συχνά, εκτός από τα κορυφαία παιχνίδια.

## Νομιμότητα
Η νομιμότητα των εταιρίων στοιχημάτων είναι αρκετά ασαφής σε πολλές χώρες. Στο Ηνωμένο Βασίλειο, από την 1η Μαΐου 1961 οι εταιρίες στοιχημάτων είναι νόμιμες και έχουν σημαντική συμβολή στη βρετανική οικονομία, σε σχέση με τη διεθνή βιομηχανία των τυχερών παιχνιδιών.

Αντίθετα οι στοιχηματικές εταιρίες είναι παράνομες στις Ηνωμένες Πολιτείες, με την πολιτεία της Νεβάδα να είναι μια αξιοσημείωτη εξαίρεση, λόγω της επιρροής του Λας Βέγκας.

Σε ορισμένες χώρες, όπως η Σιγκαπούρη, η Σουηδία, ο Καναδάς, η Ιαπωνία και η μόνη νόμιμη εταιρεία στοιχημάτων ανήκει και λειτουργεί από το κράτος .Στην Ελλάδα, πριν το 2011, το νομικό πλαίσιο ήταν αρκετά ασαφές, ουσιαστικά νόμιμα λειτουργούσε μόνο ο κρατικός οργανισμός προγνωστικών αγώνων ποδοσφαίρου, ο ΟΠΑΠ ενώ οι υπόλοιπες εταιρίες λειτουργούσαν παράνομα. Από το 2011 η νομοθεσία άλλαξε με τον νόμο 4002/2001 ενώ ο κρατικός ΟΠΑΠ, πλέον είναι ιδιωτικός, μετά τις τελευταίες αποκρατικοποιήσεις που έγιναν από το Ελληνικό Δημόσιο.

Το 2011 με απόφαση του Υπουργείου Οικονομικών (ΠΟΛ.1248/13.12.2011), νομοθετήθηκε η υπαγωγή των εταιρειών παροχής υπηρεσιών στοιχημάτων και τυχερών παιγνίων μέσω διαδικτύου στο φορολογικό καθεστώς της μεταβατικής περιόδου της παρ. 12 του άρθρου 50 του ν.4002/2011. Οι στοιχηματικές εταιρείες έχουν υπαχθεί στο συγκεκριμένο μεταβατικό στάδιο βάσει της παρ.12 του άρθρου 50 του ν.4002/2011. Εντός του 2021 αναμένεται νέο πλαίσιο λειτουργίας με 7ετή ισχύ για κάθε νόμιμη αδειδοτημένη στοιχηματική (στοίχημα και λοιπά παίγνια) σύμφωνα με την ανακοίνωση της Ε.Ε.Ε.Π.

## Παραπομπές


Κατηγορία:Τυχερά παιχνίδια
Κατηγορία:Δραστηριότητες οργανωμένου εγκλήματος
Καρολίνα της Μεγάλης Βρετανίας

Η **Καρολίνα της Μεγάλης Βρετανίας** (1713 - 1757) ήταν το τέταρτο παιδί και η τρίτη κόρη του Γεωργίου Β΄ της Μεγάλης Βρετανίας και της συζύγου του Καρολίνας του Άνσμπαχ. 

Η *Καρολίνα Ελισάβετ* γεννήθηκε στα Ανάκτορα του Χερρενχάουζεν στο Αννόβερο στις 10 Ιουνίου 1713.

Το 1714, η Βασίλισσα Άννα πέθανε, και ο παππούς της Καρολίνας έγινε Βασιλιάς της Μεγάλης Βρετανίας ως Γεώργιος Α΄ και ο πατέρας της Πρίγκιπας της Ουαλίας. Έτσι, η Καρολίνα μαζί με την οικογένειά της μετακόμισε στο Παλάτι του Αγίου Ιακώβου του Λονδίνου.

Η Καρολίνα ήταν το αγαπημένο παιδί της μητέρας της και έμεινε γνωστή για το γεγονός ότι δεν έλεγε ψέματα. Θεωρείται ότι ήταν δίκαιη και καλή, αλλά και δυστυχισμένη εξαιτίας ίσως της αγάπης της για τον παντρεμένο Λόρδο Τζον Χέρβεϋ. Όταν ο Χέρβεϋ πέθανε το 1743, η Καρολίνα αποσύρθηκε για τα επόμενα χρόνια της ζωής της στο Παλάτι του Αγίου Ιακώβου, όπου την έβλεπαν μόνο η οικογένεια και οι στενοί της φίλοι.

Απεβίωσε στις 28 Δεκεμβρίου 1757, σε ηλικία 44 ετών, και ενταφιάστηκε στο Αββαείο του Ουέστιμινστερ.

## Πρόγονοι

## Παραπομπές


Κατηγορία:Βρετανίδες πριγκίπισσες
Ομοσπονδία Ευρωπαϊκών Πολυαθλητικών Συλλόγων

Η **Ομοσπονδία Ευρωπαϊκών Πολυαθλητικών Συλλόγων** (αγγλικά: *European Multisport Club Association*, EMCA) αποτελεί αθλητικό οργανισμό που αντιπροσωπεύει τα ενδιαφέροντα των πολυαθλητικών συλλόγων στην Ευρώπη. Δημιουργήθηκε με πρωτοβουλία του αθλητικού σωματείου Λάτσιο.

Η EMCA είναι επίσης συνεργάτης του Οίκου του Αθλητισμού (House of Sport).

## Σκοπός
Στόχος είναι η ανάπτυξη και η διάδοση του αθλητισμού ως μέσου ψυχο-σωματικής και ηθικής ακεραιότητας, προωθώντας τις δραστηριότητες των σχετιζόμενων αθλητικών σωματείων που λειτουργούν σε ευρωπαϊκή κλίμακα και οργανώνοντας πρότζεκτ, ταξίδια erasmus και εκδηλώσεις για ανταλλαγή πρακτικών, προώθηση αθλημάτων, διατήρηση του σώματος σε φόρμα και ψυχαγωγικές δραστηριότητες νέων. Ιδιαίτερη προσοχή δίνεται στην καταπολέμηση του ντόπινγκ, της μισαλλοδοξίας και της βίας, στην πρόσβαση στον αθλητισμό για τα άτομα με αναπηρίες, στην κοινωνική ένταξη των μεταναστών και στην ισότητα των φύλων.

Στο ευρωπαϊκό αθλητικό σύστημα σημαντικό ρόλο διαδραματίζουν οι πολυαθλητικοί σύλλογοι, οι οποίοι - μέσω της πολλαπλής συμμετοχής τους σε μια μεγάλη ποικιλία αθλημάτων - κατανοούν καλύτερα από οποιονδήποτε άλλο τις διαφορετικές κοινωνικές διαστάσεις, επιπτώσεις και ανάγκες του αθλητισμού.

**Πρότζεκτ**

Η EMCA οργανώνει πρότζεκτ σε συνδυασμό με ταξίδια erasmus, για να προωθήσει, το Ολυμπιακό πνεύμα, τη διάδοση των αξιών και του πολιτισμού, τη σημασία της σωματικής άσκησης, τις εθελοντικές δραστηριότητες, την ένταξη των νέων προσφύγων, την πολυαθλητική προσέγγιση των νέων αθλητών, και να καταδείξει την απάτη, τη δωροδοκία και τη χειραγώγηση παράνομων αθλητικών στοιχημάτων. Τέλος, ιδιαίτερο ενδιαφέρον παρουσιάζει η απόκτηση νέων γνώσεων και δεξιοτήτων, μέσω της διδασκαλίας και της εκπαίδευσης, για την ανάπτυξη των πολυαθλητικών προπονητών, που βοηθούν τα παιδιά να επιλέξουν το πιο ταιριαστό άθλημα.

## Ιδρυτικά μέλη
Τα ακόλουθα έξι αθλητικά σωματεία, υπέγραψαν την «Πολυαθλητική Διακήρυξη» (Multisport Declaration) το 2013:

* ΣΣ Λάτσιο
* Φερεντσβάρος
* Πανιώνιος Γ.Σ.Σ.
* Ολυμπιακός Σ.Φ.Π.
* Ρασίνγκ Κλαμπ ντε Φρανς
* Σπόρτινγκ Λισαβόνας

## Σύνολο μελών
*Λίστα με τους συλλόγους το 2021*.

## Διακοσμημένοι σύλλογοι
Ο ακόλουθος πίνακας περιλαμβάνει ιδρυτικά και άλλα μέλη της EMCA που διαθέτουν πολλαπλά αθλητικά τμήματα με ευρωπαϊκό τρόπαιο. 

**Τα ιδρυτικά μέλη βρίσκονται πάνω από τη σκούρα γραμμή και τα υπόλοιπα μέλη κάτω από τη σκούρα γραμμή.*

**Τα ατομικά αθλητικά τμήματα εμφανίζονται με κυανό χρώμα.*

**Α= Άνδρες, Γ= Γυναίκες*

## Δείτε επίσης
*ECA

## Παραπομπές


## Εξωτερικοί σύνδεσμοι
* 
* Sport & Support  Project

Κατηγορία:Διεθνείς αθλητικές ομοσπονδίες
Κατηγορία:Διεθνείς οργανισμοί με έδρα την Ευρώπη
Νάντια Κωνσταντοπούλου

Η **Νάντια  (Κωνσταντίνα) Κωνσταντοπούλου** (Αθήνα, 10 Φεβρουαρίου 1933 - Αθήνα, 9 Οκτωβρίου 2016) ήταν Ελληνίδα τραγουδίστρια με διεθνή καριέρα.

## Βιογραφία

Γεννήθηκε στις 10 Φεβρουαρίου 1933 στην Αθήνα. Από το 1961 ήταν παντρεμένη με τον μουσικοσυνθέτη Τάκη Μωράκη. Εμφανίστηκε στο χώρο του τραγουδιού το 1958. Το 1959 πραγματοποίησε την πρώτη της ηχογράφηση. Πριν ασχοληθεί με το τραγούδι, εργαζόταν στην δισκοθήκη της Ελληνικής Ραδιοφωνίας, και απομακρύνθηκε λόγω ασυμβίβαστου.

Κατά τη Στρατιωτική δικτατορία συμμετείχε στους εορτασμούς της επετείου της 21ης Απριλίου στο Παναθηναϊκό Στάδιο μαζί με άλλους ηθοποιούς και τραγουδιστές.  Με προτροπή του Γιώργου Μουζάκη, εμφανίσθηκε στο ελαφρό μουσικό θέατρο. Τραγούδησε τραγούδια του συντρόφου της, καθώς και άλλων συνθετών, μεταξύ των οποίων του Μίμη Πλέσσα, του Κώστα Χατζή και του Ανδρέα Χατζηαποστόλου. Το 1996 πραγματοποίησε περιοδεία στις ΗΠΑ.

Πέθανε από Αλτσχάιμερ στις 9 Οκτωβρίου 2016.

## Μερική δισκογραφία

## Παραπομπές


## Εξωτερικοί σύνδεσμοι
*Νάντια Κωνσταντοπούλου (Ερμηνευτής)
*Νάντια Κωνσταντοπούλου Discography at Discogs

Κατηγορία:Ελληνίδες τραγουδίστριες
Μαίρη της Μεγάλης Βρετανίας

Η **Μαρία** (αγγλ. *Mary of Great Britain*, 1723 – 1772) του Οίκου του Αννοβέρου ήταν πριγκίπισσα της Μεγάλης Βρετανίας και μετέπειτα λανδγραβίνη της Έσσης-Κάσσελ.

## Βιογραφία
Γεννήθηκε στις 5 Μαρτίου 1723 στην Οικία Λέστερ της περιοχής Ουέστμινστερ του Λονδίνου. Ήταν το όγδοο (έκτο επιβιώσαν) παιδί και η τέταρτη κόρη του Γεωργίου Β΄ της Μεγάλης Βρετανίας και της Καρολίνας του Βρανδεμβούργου-Άνσμπαχ.Ο πατέρας της ανήλθε στο βρετανικό θρόνο στις 11 Ιουνίου 1727.

Ο γάμος της Μαρίας με το Φρειδερίκο Β΄ της Έσσης-Κάσσελ αποτέλεσε αντικείμενο διαπραγμάτευσης, ενώ για τη διεξαγωγή του το βρετανικό κοινοβούλιο χορήγησε £40.000.

Παντρεύτηκαν το 1740, χωρίς ωστόσο να καταφέρουν να ευτυχήσουν. Λέγεται ότι ο Φρειδερίκος ήταν βάναυσος και άξεστος. Στα τέλη του 1746 η Μαρία πραγματοποίησε ένα ταξίδι στη Βρετανία, προκειμένου να ξεφύγει από την κακομεταχείριση του συζύγου της. Το ζευγάρι χώρισε το 1754, όταν ο Φρειδερίκος μεταστράφηκε στον Ρωμαιοκαθολικισμό. Μαζί απέκτησαν τέσσερις γιους, από τους οποίους οι τρεις επέζησαν της παιδικής ηλικίας. Το 1756 μετακόμισε στη Δανία για να αναλάβει τη φροντίδα των παιδιών της αδελφής της, βασίλισσας Λουίζας, η οποία είχε αποβιώσει το 1751. 

Απεβίωσε τον Ιανουάριο του 1772 σε ηλικία 48 ετών. Ενταφιάστηκε στο Ναό της Αγίας Μαρίας Μαγδαληνής (*Marienkirche*) στο Χάναου της Έσσης.

## Απόγονοι

* Γουλιέλμος (1741 - 1742).
* Γουλιέλμος Α΄ (1743 - 1821), Εκλέκτωρ της Έσσης, παντρεύτηκε τη Βιλελμίνη Καρολίνα της Δανίας & της Νορβηγίας, απέκτησαν τέσσερα παιδιά.
* Κάρολος (1744 - 1836), Πρίγκιπας της Έσσης-Κάσσελ, παντρεύτηκε τη Λουίζα της Δανίας, απέκτησαν πέντε παιδιά.
* Φρειδερίκος (1747 - 1837), Πρίγκιπας της Έσσης-Κάσσελ, παντρεύτηκε την Καρολίνα του Νάσσαου-Ούζινγκεν, απέκτησαν οκτώ παιδιά.

## Πρόγονοι

## Παραπομπές


Κατηγορία:Βρετανίδες πριγκίπισσες
Λήδα (αποσαφήνιση)

Το αρχαιοελληνικό όνομα **Λήδα** (< λυδικά *lada* «γυναίκα, σύζυγος») μπορεί να αναφέρεται στα παρακάτω:

* Λήδα, πρόσωπο της ελληνικής μυθολογίας, η μητέρα της Ωραίας Ελένης και των Διοσκούρων Πολυδεύκη και Κάστορα.
* Λήδα (δορυφόρος), φυσικός δορυφόρος του πλανήτη Δία.
* 38 Λήδα, αστεροειδής της  Κύριας Ζώνης Αστεροειδών.
* Λήδα (όνομα), γυναικείο όνομα.
Τόνι Γκαούντιο

Ο **Τόνι Γκαούντιο** (ιταλικά: *Gaetano Antonio Gaudio*, 20 Νοεμβρίου 1883 - 10 Αυγούστου 1951) ήταν Ιταλό-Αμερικανός κινηματογραφιστής και ο πρώτος που έκανε μοντάζ σε ένα φιλμ. Είναι, επίσης, βραβευμένος με Όσκαρ Καλύτερης Φωτογραφίας.

## Βιογραφία
Ο Γκαούντιο γεννήθηκε στην Κοζέντσα της Ιταλίας, στις 20 Νοεμβρίου του 1883. Στην αρχή της καριέρας του ξεκίνησε να κινηματογραφεί ταινίες μικρού μήκους για διάφορες ιταλικές κινηματογραφικές εταιρείες. Αργότερα, το 1906, μετακόμισε στις ΗΠΑ, και συγκεκριμένα στη Νέα Υόρκη, όπου εργάσθηκε στα Vitagraph Studios, μέχρι το 1909, ενώ στη συνέχεια άρχισε να κινηματογραφεί ταινίες μικρού μήκους για την εταιρεία.

Ως διευθυντής φωτογραφίας συμμετείχε σε αρκετές ταινίες, όπως το *[[Η ζωή του Εμίλ Ζολά]]*. Επίσης, συμμετείχε στην πρώτη Three-strip Technicolor ταινία της Warner Bros., το *God's Country and the Woman*. Στην εταιρεία αυτή συμμετείχε και σε άλλες ταινίες όπως το *[[Ο δραπέτης της Σιέρα]]*. 

Ο Γκαούντιο είχε συμπάθια στην ηθοποιό Μπέτι Ντέιβις, με την οποία εργάσθηκε σε 11 ταινίες, συμπεριλαμβανομένου τις *[[Χουαρέζ (ταινία)|Χουαρέζ]]*,  *[[Το γράμμα]]*, *[[Το μεγάλο ψέμα]]* κ.ά.

Ο Γκαούντιο βραβεύθηκε με το Όσκαρ Καλύτερης Φωτογραφίας, για την ταινία *Anthony Adverse*, το 1936. Γενικότερα υπήρξε άλλες πέντε φορές υποψήφιος για αυτό το Όσκαρ, για τη δουλειά του στο *Hell's Angels*, στο *Χουαρέζ*, *Το γράμμα*,  στο *Corvette K-225* και στο *A Song to Remember*. Επίσης ο Γκαούντιο ήταν ένας από τους ιδρυτές της Αμερικανικής Ένωσης Κινηματογραφιστών, στην οποία διετέλεσε και πρόεδρος μεταξύ 1924 και 1925.

Ο Τόνι Γκαούντιο πέθανε στις 10 Αυγούστου του 1951, και είναι ενταφιασμένος στο νεκροταφείο *Hollywood Forever Cemetery*, στο Χόλιγουντ, της Καλιφόρνια. Επίσης, κινηματογραφιστής ήταν και ο αδελφός του, ο Γιουτζίν Γκαούντιο, ο οποίος πέθανε το 1920, σε ηλικία 34 ετών.

## Παραπομπές


## Εξωτερικοί σύνδεσμοι

* Τόνι Γκαούντιο στο IMDb

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Γουίλιαμ Ντίτερλε

Ο **Γουίλιαμ Ντίτερλε** (γερμ.:*William Dieterle*, 15 Ιουλίου 1893 - 9 Δεκεμβρίου 1972) ήταν Γερμανός σκηνοθέτης και ηθοποιός, ο οποίος την περισσότερη καριέρα του την πέρασε στο Χόλιγουντ. Το 1937 ήταν υποψήφιος για Όσκαρ Καλύτερης Σκηνοθεσίας για την ταινία του *[[Η ζωή του Εμίλ Ζολά]]*.

## Ξενόγλωσση βιβλιογραφία
* Close up : the contract director.- Metuchen ; New-York : Scarecrow Press, 1976.
* Strangers in paradise : the Hollywood emigres 1933–1950 / John Russel Taylor.- London : Faber & Faber, 1983 ISBN 1-892597-00-4
* William Dieterle / Hervé Dumont.- Paris : CNRS éditions : Cinémathèque française, 2002
* William Dieterle, der Plutarch von Hollywood / Marta Mierendorff.- Berlin 1993 ISBN 2-271-06001-X

## Παραπομπές


## Εξωτερικοί σύνδεσμοι
* They Shoot Pictures, Don't They?
* Virtual History – Tobacco cards
*  William Dieterle in the Bibliothèque du Film
* William Dieterle in the Deutsche Filminstitut

Κατηγορία:Γερμανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Γερμανοί συγγραφείς
Κατηγορία:Αμερικανοί ηθοποιοί βωβών ταινιών
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί βωβών ταινιών
Κατηγορία:Αμερικανοί ηθοποιοί κινηματογράφου
Κατηγορία:Γερμανοί σκηνοθέτες κινηματογράφου
Κατηγορία:Αμερικανοί σκηνοθέτες κινηματογράφου
Μαξ Στάινερ

Ο **Μαξιμίλιαν Ράουλ Στάινερ** (*Maximilian Raoul «Max» Steiner*, 10 Μαΐου 1888 – 28 Δεκεμβρίου 1971) ήταν Αυστριακός συνθέτης του κινηματογράφου και του θεάτρου, με καριέρα στις Ηνωμένες Πολιτείες Αμερικής. Ο Στάινερ θεωρήθηκε παιδί-θαύμα, καθώς έφτιαξε την πρώτη του οπερέτα σε ηλικία 12 ετών. Ήδη από τα 19 του ήταν ένας επαγγελματίας, συνθέτοντας και διευθύνοντας.

Αρχικά εργάσθηκε στην Αγγλία, μετά στο Μπρόντγουεϊ και κατόπιν στο Χόλυγουντ στο 1929, όπου εκεί έγινε ένας από τους πρώτους συνθέτες που έγραψαν μουσική για ταινίες. Για αυτό, πολλοί αναφέρονται σε αυτόν «Ως ο πατέρας μουσικών συνθέσεων για ταινίες» ενώ θεωρείται ένας από τους σπουδαιότερους μουσικούς συνθέτες ταινιών, στην ιστορία του κινηματογράφου, μαζί με μερικούς ακόμα συνθέτες όπως ο Μίκλος Ρόζα, ο Ντιμίτρι Τιόμκιν, ο Έριχ Βόλφγκανγκ Κορνγκολντ κ.ά. Ο ρόλος του, επίσης, ήταν καθοριστικός για τη σύνθεση μουσικής για ταινίες.

Ο Στάινερ συνέθεσε πάνω από 300 θέματα για την RKO Pictures και τη Warner Bros. Επίσης, υπήρξε 24 φορές υποψήφιος για Όσκαρ, κερδίζοντας όμως μόνο τρία, για τη μουσική του στις ταινίες: *[[Ο καταδότης]]* (1935), *[[Το ξέσπασμα μιας ψυχής]]* (1942), *[[Απ' Όταν Έφυγες]]* (1944). Πέρα από αυτά, αρκετά γνωστά θεωρούνται και τα θέματά του στις ταινίες *[[Κινγκ Κονγκ (ταινία, 1933)|Κινγκ Κονγκ]]* (1933), *Μικρές κυρίες (Little Women)* (1933), *[[Ζέζεμπελ]]* (1938), *[[Καζαμπλάνκα (ταινία)|Καζαμπλάνκα]]* (1942) κ.ά. Πιθανώς, όμως, γνωστότερο είναι το θέμα του για την ταινία *[[Όσα παίρνει ο άνεμος (ταινία)|Όσα παίρνει ο άνεμος]]* (1939).

Είναι ο πρώτος που έλαβε Χρυσή Σφαίρα Καλύτερης Πρωτότυπης Μουσικής, κερδίζοντάς την με το *Life with Father*. Ο Στάινερ συνεργάσθηκε με σπουδαίους σκηνοθέτες της εποχής του, όπως ο Μάικλ Κερτίζ, ο Τζον Φορντ και ο Γουίλιαμ Γουάιλερ, και συνέθεσε θέματα με πρωταγωνιστές όπως ο Έρολ Φλιν, ο Μπέτι Ντέιβις, ο Χάμφρεϊ Μπόγκαρτ και ο Φρεντ Ασταίρ.

## Παραπομπές


## Περαιτέρω ανάγνωση
* 

## Εξωτερικοί σύνδεσμοι

* 
* The Max Steiner Pages
* Max Steiner Digital Thematic Catalog
* 
* 
*  compilation
* 1957 German interview at Österreichische Mediathek
*  (2014) featurette
* Max Steiner music and photographs at Brigham Young University
* Max Steiner Remembered by David Raksin at AmericanComposers (archived)
* Ο Max Steiner στο AmericanComposers.com 
*  (2009) documentary trailer

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αμερικανοί συνθέτες μουσικής ταινιών
Γιον Όλα Σαντ

Ο **Γιον Όλα Σαντ** (γεν. 21 Δεκεμβρίου 1961) είναι Νορβηγός τηλεοπτικός παραγωγός.

Έχει δουλέψει για μεγάλες παραγωγές και συμπαραγωγές στον NRK και στον TV2, καθώς επίσης και σε ιδιωτικές εταιρίες παραγωγών. Ο Σαντ είναι μέλος της Διεθνούς Ακαδημίας για την τέχνη και τις επιστήμες της Τηλεόρασης. Επιπλέον, υπήρξε παραγωγός διαφόρων προγραμμάτων, όπως το Κονσέρτο για την απονομή του Βραβείου Νόμπελ Ειρήνης, τα Νορβηγικά Βραβεία Κινηματογράφου, καθώς και το Melodi Grand Prix (τον εθνικό τελικό της χώρας για την Eurovision).

To 2010 ορίστηκε *εκτελεστικός επόπτης* του Διαγωνισμού Τραγουδιού της Eurovision, έπειτα από την αποχώρηση του  Svante Stocksellius.Οπού υπηρέτησε αυτήν την θέση μέχρι το 2020 οπού ανακοινώθηκε η διαδοχή του  από τον Μάρτιν Έστερνταλ

## Παραπομπές


Κατηγορία:Νορβηγοί
Κατηγορία:ΛΟΑΤ πρόσωπα
Μίκλος Ρόζα

Ο **Μίκλος Ρόζα** (αναφέρεται και ως **Μίκλος Ρόσα**, , [προφορά: ˈmikloːʃ ˈroːʒɒ;]· 18 Απριλίου 1907 - 27 Ιουλίου 1995) ήταν Ούγγρος συνθέτης, με εκπαίδευση από τη Γερμανία (1925-1931), όπου εργάσθηκε στη Γαλλία (1931-1935) στην Αγγλία (1935-1940) και στις ΗΠΑ (1940-1995), ενώ είχε και κάποιες εκτεταμένες διαμονές και στην Ιταλία (1953). Συνέθεσε σχεδόν 100 θέματα ταινιών, όμως είχε μεγάλη αφοσίωση στις ζωντανές παραστάσεις, κι αυτό συνήθιζε να το αποκαλεί ως «διπλή ζωή».

Ο Ρόσα από νωρίς είχε καταξιωθεί στην Ευρώπη με τα ορχηστρικό του θέμα *Theme, Variations, and Finale (Op. 13)* του 1933, ενώ έγινε διακεκριμένος μουσικός στον κινηματογράφο από το *The Four Feathers* (1939) και το *The Thief of Bagdad* (1940). Με το τελευταίο έργο πήγε στις ΗΠΑ, όταν η παραγωγή τον μετέφερε εκεί από τη Βρετανία που βρισκόταν σε εμπόλεμη κατάσταση. Πήρε την αμερικανική υπηκοότητα το 1946. Ο Ρόσα έχει βραβευθεί και με Όσκαρ Καλύτερης Πρωτότυπης Μουσικής για την ταινία *[[Νύχτα Αγωνίας]]* (1945), την ταινία *A Double Life* (1947) και το *[[Μπεν Χουρ (ταινία)|Μπεν Χουρ]]* (1959).

## Παραπομπές


## Εξωτερικοί σύνδεσμοι
*David Raksin Remembers His Colleagues: Miklós Rózsa 
*Miklós Rózsa's Filmo/Discography at SoundtrackCollector.com
*Centennial Tribute to Miklos Rózsa
*Vertlieb's Views: Miklos Rosza
*Guide to The Miklós Rózsa Papers at Syracuse University 
*Interview with Miklós Rózsa by Bruce Duffie, June 27, 1987 (Mostly about his concert music)

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Ούγγροι συνθέτες μουσικής ταινιών
Κάστρο του Μπελκάστρο

Το **Κάστρο του Μπελκάστρο** (ιταλικά: *Castello di Belcastro*) είναι Βυζαντινό κάστρο στην Ιταλία στην περιφέρεια της Καλαβρίας και στην κωμόπολη Μπελκάστρο της επαρχίας Βίμπο Βαλέντια. Κατασκευάστηκε, πιθανότατα πριν τον 9ο αιώνα κατά τις Αραβικές επιδρομές, από τους Βυζαντινούς και σήμερα διασώζεται ερειπωμένο στην κορυφή του λόφου Ρούπε. 

Αναφέρεται αρχικά με την ονομασία *Γενόκαστρο*, στην *Νοτίσια Γ΄* του αυτοκράτορα Αλέξιου Κομνηνού τον 10ο αιώνα αναφέρεται με την ονομασία Παλαιόκαστρο. Το σημερινό του όνομα το απέκτησε το 1331 Το 896 καταλήφθηκε από τους Άραβες που έδιωξαν τους βυζαντινούς, το 936 το ανακατέλαβαν οι Βυζαντινοί με την βοήθεια των Λομβαρδών έως το 1065 που το κατέλαβαν οι Νορμανδοί. Έπειτα το κάστρο και η γύρω περιοχή αποτέλεσε φέουδο αλλάζοντας πολλούς ιδιοκτήτες. Τον 17ο αιώνα έπαθε ζημιές από σεισμούς και εγκαταλείφθηκε.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Καλαβρία
Θεμιστώ (αποσαφήνιση)

Το όνομα **Θεμιστώ** μπορεί να αναφέρεται στα παρακάτω:

* Θεμιστώ - πρόσωπο της ελληνικής μυθολογίας.
* Θεμιστώ (δορυφόρος) - φυσικός δορυφόρος του πλανήτη Δία.
Τσεκούρι

[thumb|250px|Τσεκούρι, για την εξαγωγή [φελλός|φελλού.]]
To **τσεκούρι** ή **πέλεκυς** είναι κοπτικό εργαλείο με πλατιά λεπίδα διαφόρων σχημάτων στο άκρο λαβής, συνήθως ξύλινη. Το τσεκούρι χρησιμοποιείται συνήθως για την κοπή ξύλων, αλλά έχει χρησιμοποιηθεί επίσης ως κυνηγετικό και πολεμικό όπλο, ως τελετουργικό αντικείμενο και στην εραλδική. Ανάλογα με την εξειδικευμένη χρήση του, μπορεί να έχει διαφορετικό σχήμα.

Πριν από την εμφάνιση του σύγχρονου τσεκουριού, λίθινα εργαλεία με τη μορφή λεπίδας χρησιμοποιούνταν εδώ και τουλάχιστον 1,5 εκατομμύρια χρόνια, αν και χωρίς λαβή, η οποία προστέθηκε αργότερα. Το υλικό της κεφαλής άλλαξε με την πρόοδο της τεχνολογίας από πέτρα σε χαλκό, ορείχαλκο, σίδηρο και τέλος ατσάλι. Η προσαρμογή της λεπίδας στη λαβή γινόταν ανάλογα με τα διαθέσιμα υλικά, αρχικά, με ενσφήνωση της λεπίδας μέσα στη λαβή, και αργότερα, όταν οι πέλεκεις έγιναν μεταλλικοί, με πτερύγια, ανασηκωμένες άκρες και με οπή (μάτι). Ο τελευταίος τύπος μοιάζει με τα σημερινά τσεκούρια. Από την προϊστορική εποχή χρονολογείται και η χρήση του τσεκουριού ως πολεμικό όπλο. Τύποι πολεμικών τσεκουριών ήταν ο δανικός πέλεκυς, με πλατιά λεπίδα, η φραγκίσκα, το τόμαχωκ των ιθαγενών της Αμερικής και η αλαβάρδα, η οποία μοιάζει με δόρυ.

Ο πέλεκυς, απλός ή διπλός, είχε θρησκευτική σημασία για πολλούς αρχαίους λαούς, συνδέοντας συχνά με τον κεραυνό, και είχαν αναθηματικό χαρακτήρα. Η ιδιαίτερη σημασία είχε στον μινωικό πολιτισμό ο διπλός πέλεκυς ή λάβρυς. Οι πέλεκες αυτοί ήταν λεπτότεροι και έφεραν διακόσμηση.

## Πήγες
*  από την εγκυκλοπαίδεια Δομή

## Εξωτερικοί σύνδεσμοι
* 
* 

Κατηγορία:Μηχανικά εργαλεία χειρός
κατηγορία:Όπλα
Έριχ Βόλφγκανγκ Κόρνγκολντ

Ο  **Έριχ Βόλφγκανγκ Κορνγκολντ** (γερμανικά: *Erich Wolfgang Korngold*, 29 Μαΐου 1897 - 29 Νοεμβρίου 1957) ήταν Βιενέζος συνθέτης, γεννηθείς στη Μοραβία, της Αυστρουγγαρίας (σήμερα Τσεχία) και πολιτογραφημένος στις ΗΠΑ, το 1943. 
Προς το τέλος των ρομαντικών του συνθέσεων θεωρήθηκε καλός για την εποχή, αλλά η επαναξιολόγηση του, μετά θάνατον, αναρρίπισε το ενδιαφέρον για τις συνθέσεις του.

Αυτός, ο Μαξ Στάινερ και ο Άλφρεντ Νιούμαν θεωρούνται σημαντικοί για την καθιέρωση των μουσικών συνθέσεων για ταινίες. Το 1938 έλαβε Όσκαρ, για τη σύνθεσή του στην ταινία *The Adventures of Robin Hood*, το οποίο θεωρείται ως το πρώτο όσκαρ που δόθηκε σε συνθέτη και όχι σε αυτόν που επιμελείται τη μουσική σε μία ταινία. Ωστόσο πήρε άλλο ένα όσκαρ για τη σύνθεσή του στην ταινία *Anthony Adverse*.

## Παραπομπές


## Εξωτερικοί σύνδεσμοι
* Official Korngold Society
* Sound Files (MP3) of Japanese Premieres of A Great Composer Erich Wolfgang KORNGOLD.
* Korngold: Maestro for the Movies
* 
* The Sounds of Korngold: A Short Survey of Recordings  by Jens F. Laurson for WETA-FM

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αυστριακοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Αυγούστα της Μεγάλης Βρετανίας

Η **Αυγούστα της Μεγάλης Βρετανίας** (*Augusta of Great Britain*, 31 Ιουλίου 1737 - 23 Μαρτίου 1813) ήταν εγγονή του Γεωργίου Β΄ και αδελφή του Γεωργίου Γ΄. Παντρεύτηκε τον Κάρολο Γουλιέλμο Φερδινάνδο του Μπράουνσβαϊγκ-Βόλφενμπυτελ.
## Βιογραφία
Η *Αυγούστα Φρειδερίκη Λουίζα* γεννήθηκε στις 31 Ιουλίου 1737 στο Παλάτι του Αγίου Ιακώβου του Λονδίνου. Γονείς της ήταν ο Φρειδερίκος, Πρίγκιπας της Ουαλίας, και η Αυγούστα της Σαξονίας-Γόθας-Αλτεμβούργου.

Πενήντα ημέρες μετά τη γέννησή της βαπτίσθηκε από τον Αρχιεπίσκοπο του Κάντερμπερυ, Τζον Πόττερ. Στα τρίτα της γενέθλια ακούστηκε για πρώτη φορά το βρετανικό πατριωτικό τραγούδι *Rule, Britannia!*.

Οι διαπραγματεύσεις για την εύρεση ενός συζύγου για την Αυγούστα ξεκίνησαν το 1761. Έτσι, το 1764 παντρεύτηκε τον Κάρολο Γουλιέλμο Φερδινάνδο του Μπράουνσβαϊγκ-Βολφενμπύττελ στο Λονδίνο.

Νότια από το Δουκάτο του Μπράουνσβαϊγκ-Λύνεμπουργκ κτίστηκε ένα νέο παλάτι στο Μπράουνσβαϊγκ προς τιμήν της Αυγούστας, το οποίο ονομάστηκε *Κάστρο Ρίτσμοντ* (*Schloss Richmond*) λόγω του σπιτιού της στο Πάρκο του Ρίτσμοντ στο Λονδίνο. Όταν η κατασκευή του ολοκληρώθηκε, το 1768, η Αυγούστα μετακόμισε εκεί μόνιμα.

Τον Οκτώβριο του 1806, όταν η Πρωσία ηττήθηκε από τα γαλλικά στρατεύματα του Ναπολέοντα, ο σύζυγος τής Αυγούστας σκοτώθηκε σε μάχη και η ίδια αναγκάστηκε να εγκαταλείψει το κάστρο της. Τελικώς, έφθασε μετά από κάποιους μήνες στην Αγγλία, όπου πέθανε το 1813 σε ηλικία 75 ετών.

## Οικογένεια
Παντρεύτηκε το 1764 τον Κάρολο Γουλιέλμο Φερδινάνδο του Μπράουνσβαϊγκ-Λύνεμπουργκ-Βολφενμπύττελ και είχε τέκνα:
* Αυγούστα (1764 - 1788), παντρεύτηκε τον Φρειδερίκο Α΄ της Βυρτεμβέργης.
* ''Κάρολος'' Γεώργιος Αύγουστος (1766 - 1806), διάδοχος, απεβίωσε 50 ημέρες πριν τον πατέρα του.
* Καρολίνα (1768 - 1821), παντρεύτηκε τον Γεώργιο Δ΄ της Βρετανίας.
* *Γεώργιος Γουλιέλμος* Χριστιανός (1769-1811), με διαταραγμένη υγεία, εξαιρέθηκε από τη διαδοχή.
* Αύγουστος (1770 - 1822), με διαταραγμένη υγεία, εξαιρέθηκε από τη διαδοχή.
* Φρειδερίκος Γουλιέλμος (1771 - 1815), Πρίγκιπας του Βολφενμπύττελ, που αναβαθμίστηκε σε *Δούκα του Μπράουνσβαϊγκ*.
* Αμαλία (1772 - 1773).

## Παραπομπές


Κατηγορία:Βρετανίδες πριγκίπισσες
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες του Μπράουνσβαϊγκ-Βόλφενμπυτελ
Ελισάβετ της Μεγάλης Βρετανίας

Η **Ελισάβετ της Μεγάλης Βρετανίας** (*Elizabeth of Great Britain*, 10 Ιανουαρίου 1741 - 4 Σεπτεμβρίου 1759) ήταν μέλος της βρετανικής βασιλικής οικογένειας, εγγονή του Γεωργίου Β΄ και αδελφή του Γεωργίου Γ΄.
## Βιογραφία
Η *Ελισάβετ Καρολίνα* γεννήθηκε στις 10 Ιανουαρίου 1741 στο Μέγαρο Νόρφοκ του Ουέστμινστερ. Γονείς της ήταν ο Φρειδερίκος, Πρίγκηπας της Ουαλίας, και η Αυγούστα της Σαξονίας-Γόθας-Αλτεμβούργου. Βαπτίσθηκε είκοσι πέντε ημέρες μετά τη γέννησή της από τον Επίσκοπο της Οξφόρδης, Τόμας Σέκερ.

Θεωρείται ότι καθ΄ όλη τη διάρκεια της ζωής της αντιμετώπιζε προβλήματα υγείας. Εξαιτίας αυτών των προβλημάτων σε ηλικία οκτώ ετών δεν είχε διδαχθεί ανάγνωση και γραφή. Πέθανε εντός δύο ημερών από φλεγμονώδη νόσο του εντέρου σε ηλικία δεκαοκτώ ετών στις 4 Σεπτεμβρίου 1759 στο Παλάτι Κιου και ετάφη στο Αββαείο του Ουέστμινστερ.

## Παραπομπές


Κατηγορία:Βρετανίδες πριγκίπισσες
Ράντου Γ΄ της Βλαχίας

Ο **Ράντου Τσέπες** ή **Ράντου ο όμορφος** (*Radu cel Frumos*, 1437 έως 1439 - 1475) ήταν ο μικρότερος αδελφός του Βλαντ Γ΄ Τσέπες και βοεβόδας (πρίγκιπας) της Βλαχίας. Αμφότεροι ήταν γιοι του Βλαντ Β΄ Ντρακούλ. 

## Βιογραφία
Γεννήθηκε στο Ιάσιο το 1435. Από μικρός στάλθηκε μαζί με τον αδελφό του στην Αδριανούπολη στην αυλή του Οθωμανού Σουλτάνου. Επέστρεψε στην πατρίδα του το 1450 και οι Οθωμανοί τον διόρισαν κυβερνήτη της χώρας υπό την επικυριαρχία τους. Ο Ράντου απεβίωσε το 1477.

Κατηγορία:Ηγεμόνες της Βλαχίας
Κατηγορία:Οίκος των Ντρακουλέστι
Μεσημβρινή

Η ***Μεσημβρινή*** ήταν ελληνική καθημερινή πολιτική εφημερίδα της κεντροδεξιάς. Κυκλοφόρησε τα διαστήματα 1961 – 1967 και 1980 – 1994.

## Ιστορία
Το πρώτο φύλλο της εφημερίδας κυκλοφόρησε στις 9 Οκτωβρίου 1961. Η ιδέα για την έκδοσή της ανήκε στην Ελένη Βλάχου, εκδότρια της ''Καθημερινής''. Ο άνθρωπος που ανέλαβε να την πραγματοποιήσει ήταν ο Τάκης Λαμπρίας, πολιτικός συντάκτης της *Καθημερινής* και στενός φίλος του τότε πρωθυπουργού Κωνσταντίνου Καραμανλή.

Η εφημερίδα έφερε πολλές καινοτομίες στον χώρο του τύπου, όπως:

*η υιοθέτηση ξεχωριστών σελίδων αφιερωμένων στα αθλητικά, κοινωνικά και κοσμικά γεγονότα (ένα είδος πρώιμου lifestyle).
*η υιοθέτηση του λόγου – αντίλογου στο πολιτικό ρεπορτάζ.
*η αυτοτέλεια κάθε ρεπορτάζ σε ενιαίο χώρο (σελίδα ή συνεχόμενο δισέλιδο), χωρίς γυρίσματα από τη μία σελίδα στην άλλη (το γύρισμα σελίδων στην ανάγνωση ενός ρεπορτάζ εκνεύριζε αφάνταστα τους νέους σε ηλικία αναγνώστες των εφημερίδων).

Την 21η Απριλίου 1967 ανεστάλη η έκδοση της *Μεσημβρινής* (όπως και της *Καθημερινής*), λόγω της κάθετης αντίθεσης της Ελένης Βλάχου στη δικτατορία. Το 1974, με την αποκατάσταση της δημοκρατίας, η Βλάχου επανεξέδωσε την *Καθημερινή*, όχι όμως και τη *Μεσημβρινή*. Τελικά, το 1980, η *Μεσημβρινή* επανεξεδόθη από τον Χρήστο Σιαμαντά, και τη διεύθυνση της εφημερίδας ανέλαβε ξανά ο Τάκης Λαμπρίας, που εν τω μεταξύ είχε διατελέσει και κυβερνητικός εκπρόσωπος του Καραμανλή από το 1974 έως το 1977. Η εφημερίδα κινούνταν και πάλι στην κεντροδεξιά, αλλά στο δυναμικό της είχε και πολλούς δημοσιογράφους με αριστερές και κεντροαριστερές πεποιθήσεις, όπως η νεαρή τότε Έλλη Στάη.

Το 1982, η εφημερίδα αγοράστηκε από τον όμιλο Βαρδινογιάννη, μέσω της «Γενικής Εκδοτικής Τύπου ΑΕ». Παρά το γεγονός ότι ο όμιλος Βαρδινογιάννη εκείνη την εποχή είχε εξαιρετικές σχέσεις με τον Ανδρέα Παπανδρέου και το στενό περιβάλλον του, η *Μεσημβρινή* παρέμεινε εφημερίδα της κεντροδεξιάς. Μάλιστα, για κάποια χρόνια στα μέσα της δεκαετίας του 1980 είχε πετύχει πολύ υψηλές κυκλοφοριακές επιδόσεις, με διευθυντή τον Χρήστο Πασαλάρη.

Η εφημερίδα τελικά έκλεισε τον Δεκέμβριο του 1994.

## Γνωστοί δημοσιογράφοι της Μεσημβρινής
Ανάμεσα στους γνωστούς δημοσιογράφους που πέρασαν από την εφημερίδα συμπεριλαμβάνονται και οι:
*Τάκης Λαμπρίας
*Χρήστος Πασαλάρης
*Κώστας Καββαθάς
*Έλλη Στάη
*Νίκος Μαστοράκης
*Νίκος Χατζηνικολάου
*Σπύρος Λιάτσος

## Παραπομπές


Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Λουίζα της Μεγάλης Βρετανίας (1749-1768)

Η **Λουίζα της Μεγάλης Βρετανίας** (*Louisa of Great Britain*, 1749 - 1768) ήταν μέλος της βρετανικής βασιλικής οικογένειας, εγγονή του Γεωργίου Β΄ και αδελφή του Γεωργίου Γ΄.
## Βιογραφία
Η *Λουίζα Άννα* γεννήθηκε στις 19 Μαρτίου 1749 στο Λέστερ Χάουζ του Λονδίνου και βαφτίστηκε εκεί στις 11 Απριλίου. Γονείς της ήταν ο Φρειδερίκος της Ουαλίας και η Αυγούστα της Σαξονίας-Γκότα-Άλτενμουργκ.

Η υγεία της ήταν ασταθής σε όλη της τη ζωή. Το 1764, διαπραγματεύσεις ανάμεσα στη βρετανική και τη δανική βασιλική οικογένεια για ένα γάμο μεταξύ του Διαδόχου της Δανίας και μιας Βρετανίδας πριγκίπισσας έφεραν ως αρχική επιλογή την Λουίζα. Ωστόσο, η ευάλωτη υγεία της Πριγκίπισσας ανάγκασε τον Δανό αντιπρόσωπο να επιλέξει την μικρότερη αδελφή της Καρολίνα Ματθίλδη. Το ίδιο έτος έλαβε νέα πρόταση από τον Αδόλφο Φρειδερίκο του Μεκλεμβούργου-Στρέλιτς όμως η δικαιολογημένη ανησυχία για την υγεία της έδωσε τέλος στις διαπραγματεύσεις.

Η Πριγκίπισσα Λουίζα πέθανε στο Κάρλτον Χάουζ του Λονδίνου στις 13 Μαΐου 1768 σε ηλικία μόλις 19 ετών.

## Παραπομπές


Κατηγορία:Βρετανίδες πριγκίπισσες
FIFPro

Η **Παγκόσμια Ομοσπονδία Ποδοσφαιριστών** (γαλλικά: *Fédération Internationale des Associations de Footballeurs Professionnels*), που αναφέρεται γενικά ως **FIFPro**, είναι η παγκόσμια αντιπροσωπευτική οργάνωση για 65.000 επαγγελματίες ποδοσφαιριστές. Η FIFPro, με παγκόσμια έδρα την πόλη Χόβντορπ της Ολλανδίας, αποτελείται από 58 εθνικές ενώσεις των παικτών. Επιπλέον, υπάρχουν τρία υποψήφια μέλη και επτά παρατηρητές.

## Παραπομπές


## Εξωτερικοί σύνδεσμοι
* Επίσημη ιστοσελίδα
* FIFPro World XI

Κατηγορία:Ποδοσφαιρικές ομοσπονδίες
Οικογένεια Βραχλιώτη-Μπότη

Η **οικογένεια Βραχλιώτη-Μπότη** είναι γηγενής της Κέρκυρας που εμφανίστηκε στα τέλη του 17ου αιώνα. Η οικογένεια είχε εισαχθεί στο Γενικό Συμβούλιο το έτος 1695 . Η οικογένεια συμπεριλαμβάνεται στο Livre d’or de la noblesse ionienne  (Χρυσή Βίβλος).

## Παραπομπές


## Πηγές
* Πιέρης Γιάννης, *Κερκυραϊκά Οικόσημα*, εκδόσεις Αλκίνοος, Κέρκυρα-Αθήνα 2010.
* Ευγένιος Ρίζος-Ραγκαβής, *Livre d’ or de la noblesse ionienne: Corfou*, Athenes, Maison d' Editions "Eleftheroudakis", 1925-1927.
* Κεφαλάς Αλέξανδρος, ''Οικόσημα Ελλήνων Ευγενών-Η Τέχνη της Εραλδικής στην Ελλάδα,  Παρασκευή, 15 Ιουνίου 2012 .

Βραχλιωτη
Βυζαντινό Κάστρο Μεσημέριου Κρίκου

Το **Κάστρο Μεσημέριου-Κρίκου** (*[[ιταλικά]] : Castello Bizantino Simeri Crichi*) είναι Βυζαντινό κάστρο στην Ιταλία στην περιφέρεια της Καλαβρίας και στην κωμόπολη Μεσημέριον-Κρίκος, κοντά στο Καταντζάρο, στην επαρχία Καταντζάρο. Βρίσκεται ερειπωμένο σήμερα, χτισμένο στην άκρη ακρωτηρίου με μεγάλη ορατότητα στη θάλασσα.

Στην αρχαιότητα στην περιοχή βρίσκονταν δύο ελληνιστικές πόλεις, η *[[Μεσημέριον]]* και η *[[Κρίκος]]* όπου τον μεσαίωνα οι βυζαντινοί έχτισαν το κάστρο, άγνωστο πότε ακριβώς, κατά άλλους μεταξύ 1121 και 1198. Αρχικά ήταν κτισμένο σε τρείς βαθμίδες αλλά μετά την καταστροφή του 1704 ξανακτίστηκε σε μία βαθμίδα. Αναφέρεται το 1266 ότι πέρασε στην δικαιοδοσία της οικογένειας Ρούφο, εκτεταμένες καταστροφές έπαθε το 1482, ενώ ανακατασκευάστηκε πλήρως από τους Αραγόνες βασιλείς. Το 1783 καταστράφηκε πάλι απο σεισμό κι άλλαξε ιδιοκτήτη, Το 1905 κατέρρευσε η οροφή του και σήμερα ανήκει στον ομώνυμο δήμο.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Καλαβρία
Γιόχαν Γκέοργκ φον Χαν

[right|thumb|Εθνογραφικός χάρτης του Χαν για τον [Νότιος Μοράβας|Νότιο Μοράβα, 1861.]]
**Ο Γιόχαν Γκέοργκ φον Χαν** (*Johann Georg von Hahn*, 11 Ιουλίου 1811 - 23 Σεπτεμβρίου 1869) ήταν Αυστριακός διπλωμάτης, φιλόλογος και ειδικός στην αλβανική ιστορία, γλώσσα και πολιτισμό.

Ο Χαν γεννήθηκε στη Φραγκφούρτη. Το 1847, διορίστηκε Αυστριακός πρόξενος στη Ιωάννινα (τότε μέρος της Οθωμανικής Αυτοκρατορίας). Είχε μεταφερθεί στο Βασίλειο της Ελλάδας, στο νησί της Σύρου, το 1851, και από το 1869 ήταν ο Γενικός Πρόξενος στην Αθήνα. Θεωρείται ο ιδρυτής των αλβανικών μελετών. Συγκέντρωσε και δημοσίευσε πηγές για την αλβανική γλώσσα και τον πολιτισμό, έμαθε την αλβανική γλώσσα και απέδειξε τη συμμετοχή της στην ινδοευρωπαϊκή οικογένεια γλωσσών. Πέθανε, σε ηλικία 58 ετών, στην Ιένα.

## Παραπομπές


## Βιβλιογραφία

Δημοσιευμένα έργα του:

* "Albanesische Studien", Bd. 1-3, Jena 1854, reprint Dion.Karavias, Athen 1981
* Reise von Belgrad nach Salonik. Von J. G. v. Hahn, K. K. Consul für östliche Griechenland. Wien 1861, Mit 2 Karten
* "Griechische und albanesische Märchen", Bd. 1-2, Leipzig 1864, München/Berlin 1918 – ως  και διάφορα σκαναρισμένα Google Books στο archive.org
* "Reise durch die Gebiete von Drin und Wardar", Βιένη 1867
* *Contes populaires grecs*  Free Google eBook (1879). A.-F. Høst, ed.

Βιβλία για αυτόν:
* Gerhard Grimm, "Johann Georg von Hahn (1811-1869) - Leben und Werk", Wiesbaden 1964

Κατηγορία:Αυστριακοί διπλωμάτες
Κατηγορία:Αυστριακοί φιλόλογοι
Κατηγορία:Αλβανολόγοι